สนง.สลาก เผยครึ่งวันคนแห่ซื้อสลากดิจิทัลแล้วเกือบ 1 ล้านใบ ระบบไม่ล่ม
วันที่ 2 มิ.ย. 2565 นายลวรณ แสงสนิท ประธานกรรมการสำนักงานสลากกินแบ่งรัฐบาล เปิดเผยว่า สำนักงานสลากฯ พอใจในการดำเนินงานขายสลากดิจิทัลวันแรก ที่มีคนสนใจซื้อกันอย่างล้นหลาม และระบบแอปพลิเคชันเป๋าตังก็ให้บริการได้เป็นอย่างดี ไม่มีล่มจากข้อมูลพบว่า ตั้งแต่เวลา 06.00-12.00 น. ผ่านไป 6 ชั่วโมง มีผู้เข้ามาซื้อสลากแล้วกว่า 8.5 แสนใบ จากจำนวน 5 ล้านใบ หรือเกินกว่า 10% ไปแล้ว ขณะที่มีคนซื้อรวม 2 แสนคน แสดงให้เห็นว่า มีผู้ซื้อเกินว่า 1 ใบเป็นจำนวนมาก เพราะได้สลากในราคา 80 บาทจริง“ผลตอบรับในช่วงเช้าวันนี้ดีมาก ระบบไม่ล่ม สำนักงานก็จะค่อย ๆ ทยอยดำเนินการไปควบคู่กับระหว่างสลากดิจิทัล และสลากแบบใบ ให้เกิดความสมดุล โดยในงวดนี้จะมีสลากดิจิทัลขายก่อนแค่ 5 ล้านใบ ส่วนแนวทางการเพิ่มสลากแบบดิจิทัลเป็น 40 ล้านใบใน 2 เดือนนั้น คงต้องพิจารณาความเหมาะสม เพราะกองสลากเองก็ต้องการให้สลากแบบใบสามารถขายควบคู่กันไปได้ ไม่ได้รับผลกระทบ ต้องดำเนินการแบบค่อยเป็นค่อยไป วันนี้ก็ถือว่าเป็นจุดเริ่มต้นที่ดี” นายลวรณ กล่าวนายลวรณ กล่าวต่อว่า ทั้งนี้ สลากดิจิทัล เป็นหนึ่งในทางเลือกที่ให้ผู้ซื้อสามารถมาซื้อสลากได้ในราคา 80 บาทแน่นอน และระบบมีความพร้อมให้ผู้ที่ต้องการซื้อสลากสามารถซื้อได้สะดวก รวดเร็ว ในกรณีที่ถูกรางวัล ก็เลือกขึ้นเงินรางวัลผ่านแอปพลิเคชันได้ทันที นอกเหนือจากโครงการร้านค้าสลาก 80 บาท ที่จะเพิ่มจุดจำหน่าย 1,000 จุดทั่วประเทศไทย ได้ภายในเดือน ก.ค.นี้ กว่า 2.5 ล้านใบ ก็จะทำให้มีสลากราคา 80 บาท ขายในตลาดเบื้องต้นแน่นอน รวมทั้งหมด 7.5 ล้านใบ